**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2753-2/18**

**Podgorica, 27. 07. 2018. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 18/120857-120859 od 19.12.2017. godine, izjavljene zbog povrede pravila postupka-nedonošenja rješenja Sekretarijata za uređenje prostora Opštine Bar, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 129 Zakona o upravnom postupku („Sl.list Crne Gore, br.056/14, 020/15, 040/15 i 037/17) je na sjednici održanoj dana 07.02.2018. godine, donio:

**R J E Š E NJ E**

Žalba se usvaja.

Nalaže se Sekretarijatu za uređenje prostora Opštine Bar da donese rješenje po zahtjevu za slobodan pristup informacijama NVO Mans br. 18/120857-120859 od 24.11.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Sekretarijata za uređenje prostora Opštine Bar, podnosilac zahtjeva za pristup informaciji je uložio žalbu. U žalbi se navodi da su dana 24.11.2017. godine podnijeli zahtjev za pristup informacijama i to kopije: svih uplata Opštini Bar od strane Ministarstva finansija po osnovu kredita sa KfW bankom za projekat vodosnabdijevanja i odvođenja otpadnih voda u primorskom regionu - Faza II, a pojedinačno po godinama; svih uplata Opštine Bar od strane Ministarstva finansija po osnovu kredita sa KfW bankom za projekat vodosnabdijevanja i odvođenja otpadnih voda u primorskom regionu - Faza III, a pojedinačno po godinama; svih uplata Opštine Bar od strane Ministarstva finansija po osnovu kredita sa KfW bankom za projekat vodosnabdijevanja i odvodenja otpadnih voda u primorskom regionu - Faza IV, a pojedinačno po godinama; svih uplata Opštine Bar od strane Ministarstva finansija po osnovu kredita sa KfW bankom za projekat vodosnabdijevanja i odvođenja otpadnih voda u primorskom regionu - Faza V, a pojedinačno po godinama; svih uplata Opštine Bar od strane Ministarstva finansija po osnovu kredita sa KfW bankom za projekat vodosnabdijevanja i odvodenja otpadnih voda u primorskom regionu - Faza V-2, a pojedinačno po godinama. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 25.01.2018. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-33-582-2/18 od 25.01.2018. godine na osnovu člana 129 Zakona o upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljenom roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu razmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Sekretarijat za uređenje prostora Opštine Bar nije donijela rješenje po osnovu podnijetog zahtjeva za slobodan pristup informacijama NVO Mans br. 18/120857-120859 od 24.11.2017. godine u zakonskom roku. Sekretarijat za uređenje prostora Opštine Bar je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 129 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE**

**Predsjednik, Muhamed Gjokaj**